חוק הגנה על בריאות הציבור (מזון) (תיקון), התשע"ז-2017
הצעת חוק פרטית, הכנסת ה-20
פורסם: ספר החוקים, חוברת 2652, עמ' 1057, 2017-08-03T00:00:00+03:00
התיקון לחוק הגנה על בריאות הציבור (מזון), התשע''ו–2015, קובע מתי תהיה חובה בבדיקת משנה של בשר עוף לאחר שחיטה בתקופת המעבר. נקבע כי בשר עוף שחוט היוצא מבתי השחיטה ואשר לא עבר לאחר מכן פעילות ייצור יהיה חייב בבדיקת משנה אחת בלבד, גם אם עצר בדרך בבית קירור או במרכז לוגיסטי. לעומת זאת, בשר עוף שאחרי שיצא מבית השחיטה עבר פעילות ייצור יעבור בדיקת משנה כזו, אם חלה עליו חובה בבדיקת משנה לפי חוק העזר. כמו כן, נקבע כי לא יהיה חיוב בעד בדיקות המשנה באגרה לפי חוקי העזר, אלא לפי חוק הגנה על בריאות הציבור (מזון), בלבד. כמו כן, מוצע כי החיוב באגרה בעד בדיקות המשנה ובאגרה בעד פיקוח וטרינרי לא יחול לגבי בשר עוף המיועד לייצוא.